《又赠二子》
宋代·徐积

周氏二子千人英，余观其诗余辄惊。浑然骨格已老成，凛乎辞句冰霜清。

不然何以知君名，余知必作诗之精。今观君诗眉且低，文章老大无人知。

少年便莫相轻欺，丈夫壮气如虹蜺。古之庸者犹雄飞，青云自有相逢时。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。